ผมควรทำไงดีครับ ที่คอมีผื่นแดง กระจายไปทั่วคอ เวลาแกะก็มีผิวลอกมา ทำไงดีครับ จะหายไหม?
สวัสดีค่ะ อาการมีผื่นที่คอแดง มีผิวลอกดังกล่าวมานั้น อาจจะเกิดจาก ผดร้อนจากความร้อนค ความอับชื้น การมีผื่นผิวหนังอักเสบจากภูมิแพ้ผิวหนังซึ่งมีความร้อนเป็นปัจจัยกระตุ้นได้ การมีผื่นผิวหนังอักเสบจากการสัมผัสสารที่แพ้ การมีเชื้อราที่ผิวหนัง การถูกแมลงกัด หรือผื่นกุหลาบ ซึ่งอาจมีสาเหตุมาจากการติดเชื้อไวรัส ส่งผลให้ผู้ป่วยมีผื่นขึ้นซึ่งเป็นผื่นที่ขึ้นในลักษณะเป็นวงกว้างสีชมพู หรือเป็นจุดรูปไข่ขึ้นตามหน้าอก หน้าท้อง ได้ แต่เป็นโรคที่อาจจะต้องตัดโรคที่พบได้บ่อยกว่าเช่นโรคผื่นผิวหนังอักเสบ หรือการติดเชื้อราที่ผิวหนังออกไปก่อนเบื้องต้นใช้น้ำเปล่าสะอาดล้างภายนอก ทาครีมบำรุงให้ความชุ่มชื้นตำแหน่งที่มีผิวลอกได้ หลีกเลี่ยงปัจจัยที่กระตุ้นให้มีอาการเช่นผลิตภัณฑ์ที่ใช้ หรืออากาศที่ร้อนชื้นมากๆควรไปพบแพทย์เพื่อตรวจร่างกาย และอาจจะต้องขูดนำขุยไปตรวจดูด้วยว่าไม่มีการติดเชื้อใดๆ การรักษาผื่นกุหลาบนั้นคล้ายกับการรักษาผื่นภูมิแพ้คือสามารถใช้สเตียรอยด์ทาบางๆภายใต้การดูแลของแพทย์ได้ และใช้สารที่ให้ความชุ่มชื้นกับผิวอย่างสม่ำเสมอ